Ansnes har siden 2018 vært daglig leder for Hotel TIA (This is Anfield); men jobber også som musikkprodusent, foredragsholder og som gitarist for ulike artister. Han er utdannet filolog fra Universitetet i Trondheim med musikk, pedagogikk og nordisk i fagkretsen. Han er tidligere gitarist i gruppene Dadafon og Famntak, og har samarbeidet med blant andre Ulf Risnes, Åge Aleksandersen, Siri Gjære, Kristin Asbjørnsen, Åshild Mundal, Marthe Valle, Gunnhild Sundli og Kari Rueslåtten.